Meghívó

Tisztelt Szerkesztőség, kedves Kolléga!

	Figyelmébe ajánljuk a 2011. március 4-ei IV. ZERO CO_2 Fenntartható Építészet szakmai konferenciát, s ezúton meghívjuk Önt az eseményre. (Részvételi szándékát kérjük, jelezze a http://www.zeroco2.hu/hu/reg/ weboldalon. A "Megjegyzés" rovatban kérjük feltüntetni:  "VIP résztvevő - Médium neve.)

A konferencia előzményei: 
	
	A Tavaszi Építészeti Fesztivál programsorozat része a IV. ZERO CO_2 Fenntartható Építészet szakmai konferencia.
	A rendezvény a 124 országból 1 millió 300 ezer építész tagot számláló Nemzetközi Építész Szövetség (UIA) „Építészet a Fenntartható Jövőért” munkaprogramjának része, az UIA Fenntartható Tervezési Stratégiájához kapcsolódik. A 2011-es konferencia védnöke a Magyar Építőművészek Szövetsége, szervezője a Green Press.

Célközönség:
	A konferencia elsősorban építészek, építész társszakmák, építőanyag-gyártók, -forgalmazók, illetve szakmapolitikusok figyelmére tart számot, közvetetten azonban a médiának, a nagyközönségnek (épületüzemeltetőknek, lakáshasználóknak stb.) is szól, hiszen a legújabb, energiatakarékos, környezetkímélő - zéró károsanyag-kibocsátású, CO_2-semleges - építészeti megoldásokat, technológiákat mutatja be megvalósult projektek, tervek ismertetésén keresztül.

A 2011-es konferenciáról

IV. ZERO CO_2 Fenntartható Építészet szakmai konferencia
Helyszín: Építészek Háza, Kós Károly terem
Budapest VIII., Ötpacsirta u. 2.
Időpont: 2011. március 4.
Web: www.zeroco2.hu
E-mail: info@zeroco2.hu
Regisztráció: http://www.zeroco2.hu/hu/reg/

Kontakt: 
Mesterházy Mónika, PR- és sajtóreferens 
Telefon: +3630 855 44 49

A szakmai program összeállítója: Szekér László, okl. építészmérnök
Telefon: +3630 596 23 04

Programismertető

Az első, 2007-es ZERO CO_2 Fenntartható Építészet szakmai konferencia megrendezésével arra kívántuk ráirányítani a figyelmet, hogy energiahatékonysággal és megújuló források alkalmazásával jelentősen csökkenthető a széndioxid-kibocsátás. 
A 2008-as konferencia fő témája a fenntarthatóság volt, következetes környezet- és energiatudatos projekteket ismertettünk. A 2009-es konferencia a környezetvédelem mellett már gazdasági és társadalmi kérdésekkel is foglalkozott, ráirányítva a figyelmet a szakmai paradigmaváltás fontosságára.

A cél: környezettudatos gyakorlati példák bemutatásával a fenntartható építészeti stratégiák térnyerésének elősegítése. Ezúttal is nulla emisszióra törekvő - a nagyfokú energiahatékonyság és a megújuló források alkalmazása révén -, fenntartható építészeti projekteket mutatunk be. 

A környezet védelme mindnyájunkat érint; a környezetvédelemben az építészet szerepe és felelőssége megkerülhetetlen. A jövőbe mutató, friss tervek, koncepciók igazolják, hogy az új kihívás egyben az építészet megújulásához is vezethet. 

A ZERO CO_2 „Fenntartható Építészet" konferencia célja a nulla emisszióra törekvő építészeti projektek bemutatása. Ezt a célt nagyfokú energiahatékonysággal, és megújuló források alkalmazásával lehet elérni. A károsanyag-kibocsátás csökkentése azonban nem korlátozódhat csak az üzemeltetésre, az építőanyagok előállítását, szállítását, beépítését és újrahasznosítását is érinti. Teljes életciklusban kell gondolkodni, az előállítás, használat és újrahasznosítás körforgását figyelembe véve. A környezeti fenntarthatóságnak gazdasági és társadalmi fenntarthatósággal kell párosulnia, hiszen az épített környezet létrehozása és fenntartása a gazdaság egyik motorja, mely munkahelyeket teremt, és társadalmi hatása is óriási.

A konferencia fórum is, ahol fenntartható építészet iránt érdeklődő és elkötelezett szakemberek találkozhatnak, s kicserélhetik tapasztalataikat.

A konferencia a Magyar Építész Kamara által szakmai továbbképzésként akkreditált rendezvény. Szerezhető kreditek száma: 1,5